BODOLAND रादाब बाक्सा 28 अक्टबर 2021: सालबारि महाकुमानि गबर्धना समबायनि सिंङाव थानाय कुटुरिझार गामिनि कन्ट्रेल दखान बिगोमा ससिन्द्र गयारीआ थांनाय साननैसो सिगां बुहुमकिनि सपैनाय माइरंखौ रेसन कार्ट थानाय राइजो राजानो राननानै होदोंमोन । बेवहाय राइजो राजाफोरा प्लास्टिकनि माइरं लगायनानै थांफानाय बाथ्रा खौरां बिजोंआव फोसावनायनि गेजेरजों कन्ट्रेल मालिक, बहुमकि आरो सरकारखौ अजद दिखांदोंमोन । थारैनो बियो प्लाष्टिकनि माइरं नंआ । बियो भिटामिन बि थुयेल, पलिक एसिट, आइरन, प्रटिभाइ खालामनाय माइरंसो । उन्दै गथसाफोरनि देहानि थाखाय माखासे भिटामिननि गोनांथिनि थाखाय बेवहाइ प्रटिभाइ लगायदेरनानै हरफानाय जादों । बेखौ संना जानाया गोनांथार आरो जेबो गिनांगौ गैया । बेखौ जाबाबो जेबो गिनांगौ गैया माखासे बेरामनिफ्राय रैखाथि लाबोनो थाखायसो बेफोर भिटामिनखौ हरफादों । बे माइरंखौ उन्दै गथसा आरो नखराव जानाया गोनांथार होनना कन्ट्रेल मालिक ससिन्द्र गयारी बिथाआ खौरांगिरिनि गेजेरजों खेंफोरथि होदों ।